
APSPRIEDES ZIŅOJUMS, ID NR. PSKUS 2026/127 A
2026.gada 4.augustā
	
Pasūtītāja nosaukums, adrese

	VSIA “Paula Stradiņa klīniskā universitātes slimnīca”, Pilsoņu iela 13, Rīga

	Iepirkuma procedūras veids, nosaukums,  identifikācijas numurs

	Publisko iepirkumu likuma 9.panta iepirkums “Vadošo amatpersonu civiltiesiskās atbildības apdrošināšana”, identifikācijas Nr. PSKUS 2026/127

	Datums, kad apspriede publicēta Iepirkumu uzraudzības biroja tīmekļvietnē un Elektronisko iepirkumu sistēmā (publikācijas saites internetā)
	15.07.2026.

	Iepirkumu uzraudzības birojs– https://eformsb.pvs.iub.gov.lv/show/0a4dd142-11a4-4fb5-afd7-d1a694dfd62c 
Elektronisko iepirkumu sistēma – https://www.eis.gov.lv/EKEIS/Supplier/Procurement/177623 

	Iesniegtie komentāri un galvenie secinājumi un vērtējums par apspriedes laikā saņemtajiem piegādātāja komentāriem un iespējamo konkurenci iepirkumā:


	Nr.
p.k.
	Iepirkuma dokumentācijas, atlases/ kvalifikācijas, iepirkuma līguma projekta (ja attiecināms) prasības, norādot arī attiecīgu tā punktu
	Apspriedes dalībnieka
sniegtie komentāri
	Pasūtītāja komentāri, 
secinājumi

	1.
	Par iepirkuma nolikuma 9.6.7. punktu: 
9.6.7. Pretendentam ir tiesības sniegt civiltiesiskās atbildības apdrošināšanas pakalpojumus Latvijas Republikā.
	Vai par pretendentu var būt Latvijā reģistrēts apdrošināšanas brokeris, kas ir iekļauts Latvijas Bankas apdrošināšanas starpnieku reģistrā, ja apdrošināšanas segumu nodrošinās tā piesaistīts apdrošinātājs?
Jautājums aktuāls, jo prasības tekstā minētas “tiesības sniegt civiltiesiskās atbildības apdrošināšanas pakalpojumus’, bet pārbaudes aprakstā — “apdrošināšanas starpniecības pakalpojumi”.
	Komisija norāda, ka apdrošināšanas brokeris var būt pretendents šajā iepirkumā.
Saskaņā ar Apdrošināšanas un pārapdrošināšanas izplatīšanas likumu apdrošināšanas brokeris ir tiesīgs nodrošināt apdrošināšanas izplatīšanas (starpniecības) pakalpojumus, savukārt pašu apdrošināšanas riska segumu (polisi) nodrošina licencēta apdrošināšanas sabiedrība. 
Komisija ir precizējusi nolikuma 9.6.7.punktu.

	2. 
	Lūdzam precizēt nolikuma 9.6.7.punkta piemērošanu kopsakarā ar 9.6.4. punktu
	Lūdzam precizēt nolikuma 9.6.7. punkta piemērošanu kopsakarā ar 9.6.4.punktu — vai prasībai atbilst apdrošinātājs, kas reģistrēts citā ES/EEZ dalībvalstī un ir tiesīgs sniegt pakalpojumus Latvijā pakalpojumu sniegšanas brīvības ietvaros (iekļauts Latvijas Bankas tirgus dalībnieku sarakstā), bez filiāles Latvijā?
	Komisija norāda, ka  jebkurš apdrošinātājs, kurš ir reģistrēts citā ES vai EEZ dalībvalstī un ir tiesīgs sniegt pakalpojumus Latvijas Republikā (par ko ir izdarīta attiecīga atzīme/paziņojums Latvijas Bankas reģistrā), ir tiesīgs piedalīties iepirkumā vai tikt piesaistīts kā apdrošināšanas pakalpojuma sniedzējs. Filiāles fiziska esamība Latvijā nav obligāts priekšnoteikums.
Komisija ir precizējusi nolikuma 9.6.7.punktu.

	3. 
	Par nolikuma punktiem:
9.6.5.,  9.6.6., 9.6.3.
	Kādā statusā piedāvājumā jānorāda apdrošinātājs, kas izsniegs polisi:
kā persona, uz kuras iespējām pretendents balstās (9.6.5.),
kā apakšuzņēmējs (9.6.6.),
vai kā piegādātāju apvienības dalībnieks (9.6.3.)?
Vai pasūtītājam ir preference kādam no šiem variantiem?
	Komisija norāda, ka  tikai pats pretendents ir tiesīgs pats izvēlēties savu juridisko un saimniecisko struktūru piedāvājuma iesniegšanai saskaņā ar Publisko iepirkumu likumu (turpmāk - PIL). 
Apdrošināšanas brokeris ir tiesīgs piesaistīt apdrošinātāju jebkurā no minētajiem statusiem pēc saviem ieskatiem, nodrošinot attiecīgo dokumentu iesniegšanu:
1) kā piegādātāju apvienības dalībnieku, ja uzņemas solidāru atbildību;
2) kā personu, uz kuras iespējām balstās, ja izmanto tā licenci un pieredzi, iesniedzot attiecīgu saistību rakstu/ apliecinājumu;
3) kā apakšuzņēmēju, kuram nodod konkrētu līguma izpildes daļu (risku uzņemšanās, polises izsniegšana, zaudējuma regulēšanas jautājumi u.c.), iesniedzot attiecīgu saistību rakstu/ apliecinājumu.

	4.
	Nolikuma 9.6.8. punkts
	Vai pieredzes prasību var izpildīt ar apdrošinātāja (personas, uz kuras iespējām pretendents balstās) pieredzi, ja brokerim tāda nav? 9.6.8. punkts.
	Komisija norāda, ka pieredzes prasību var apliecināt ar piesaistītā apdrošinātāja pieredzi, taču ar nosacījumu, ka šis apdrošinātājs reāli veiks pakalpojumu izpildi tajā daļā, kurā tā pieredze ir prasīta (t.i., uzņemsies riskus, izsniegs polisi, risinās zaudējuma regulēšanas jautājumus, administrēs apdrošināšanas gadījumus atbilstoši iepirkuma tehniskās specifikācijas un līguma prasībām).
Saskaņā ar PIL, pretendents var balstīties uz citu personu iespējām, ja tas pierāda Pasūtītājam, ka viņa rīcībā būs nepieciešamie resursi. 

	5.
	Līguma projekta 2.7. punktā un Nolikuma 4.7.punktā. 
	Lūdzam apstiprināt, ka gadījumā, ja iepirkumā kā pretendents piedalās un uzvar apdrošināšanas brokeris, nerodas interešu konflikts vai cits šķērslis attiecībā uz līguma projekta 2.7., nolikuma punkta 4.7. punktā minēto Pasūtītāja piesaistīto brokeri, un ka šāda pretendenta dalība un uzvara ir pieļaujama.
	Komisija norāda, ka nolikuma 4.7. punktā un līguma 2.7. punktā minētais brokeris — darbojas kā Pasūtītāja piesaistītais konsultants Iepirkuma norisē un līguma izpildē. Saskaņā ar PIL 25.pantu un 18.panta ceturto daļu, dalības ierobežojumi attiecas tikai uz Pasūtītāja piesaistīto un Iepirkuma nolikumā un līgumā norādīto brokeri.
Jebkuram citam, no Pasūtītāja neatkarīgam apdrošināšanas brokerim ir tiesības piedalīties un uzvarēt iepirkumā. Uzvaras gadījumā Izpildītājs (uzvarējušais brokeris/ apdrošinātājs) sadarbosies ar līgumā norādīto Pasūtītāja pilnvaroto brokeri, kas ir standarta un tiesiska prakse apdrošināšanas iepirkumos.
[bookmark: _Hlk236658929]Komisija papildina Līguma 2.7.punktu šādā redakcijā: “Izpildītāja pienākums ir Līguma saistību izpildē sadarboties ar šajā punktā minēto Pasūtītāja piesaistīto brokeri.”



